open-index/open-wikipedia-markdown huggingface dataset:
மீதரவு குறியேற்ற பரிமாற்ற சீர்தரம்

மெற்சு என அறியப்படும் **மீதரவு குறியேற்ற பரிமாற்ற சீர்தரம்** (Metadata Encoding and Transmission Standard (METS))  எனப்படுவது ஒரு எண்ணிம நூலகக வளங்களின் விபரிப்பு, நிரிவாக, கட்டமைப்பு மேனிலைத் தரவுகளை குறியேற்றிப் பகிர்வதற்கான ஒரு சீர்தரம் ஆகும்.  இது எக்சு.எம்.எல்  மொழியில் வெளிப்படுத்தப்படுகிறது.  இது நூலக எண்ணிம நூலக அறக்கட்டளையின் முனைப்பில் ஐக்கிய அமெரிக்க காங்கிரசு நூலகத்துடன் இணைந்து விருத்தி செய்யப்படுகிறது.  

## பண்புகள்

எந்தவொரு மெற்சு ஆவணமும் பின்வரும் பண்புகளைக் கொண்டு இருக்க வேண்டும்.
* திறந்த சீர்தரம்
* நூலகச் சமூகத்தால் விருத்தி செய்யப்படவேண்டும்
* ஒப்பீட்டளவில் எளிமையானது
* நீட்சிப்படுத்தப்படக்கூடியது (Extensible)
* Modular

## 7 பாகங்கள்
* மெற்சு தலைப்பு - METS header - metsHdr
* விபரிப்பு மீதரவு - Descriptive Metadata- dmdSec
* மேலாண்மை மீதரவு - Administrative Metadata- amdSec
* கோப்புப் பாகம் - File Section - fileSec
* கட்டமைப்புப் படம் - Structural Map - structMap (கட்டாயம் இருக்க வேண்டிய பாகம்)
* கட்டமைப்பு இணைப்புகள் - Structural Links - structLink
* செயற்பாடு - Behavioral - behaviorSec

## வெளி இணைப்புகள்
* METS: An Overview & Tutorial

பகுப்பு:ஆவணப்படுத்தல்
பகுப்பு:மீதரவுச் சீர்தரங்கள்
பகுப்பு:எண்ணிம நூலகங்கள்
தளவம்

thumb|தளவம், சூடும் கண்ணி
**தளவம்**, பிச்சிப்பூ என்னும் பெயர்களால் தமிழ் இலக்கியங்களில் குறிப்பிடப்பட்ட இம்மலர்,  இக்காலத்தில் செம்முல்லை (*Jasminum polyanthum*) என வழங்கப்படுகிறது. இதனைச் சாமந்தி என வழங்குகின்றனர். செவ்வந்தி எனப்படும் பூ வேறு. 
;பெயர் விளக்கம்
:தளவ மலரின் மொட்டுகள் சிவப்பாக இருக்கும். அதாவது பூவிதழின் புறத்தோற்றம் சிவப்பாக இருக்கும். மலர்ந்ததும் ஒவ்வொரு பூவிதழின் அகத்தோற்றமும் வெண்மையாக இருக்கும். இவ்வாறு பூவிதழின் தளம் மாறுபடுவதால் இதனைத் தளவம் என்றனர். 
:இது முல்லைப் பூவின் இனம். இந்த முல்லை-மொட்டு செந்நிறத்தில் இருப்பதால் இதனைச் செம்முல்லை என்றனர்.

## சங்ககாலச் செய்திகள்
* சங்ககால மகளிர் குவித்து விளையாடிய 99 மலர்களில் தளவமும் ஒன்று.
* விளக்கப் பெயர்கள் 
:தளவமுல்லை  
:அவிழ்தளவின் அகன்தோன்றி நகுமுல்லை 
* தளவம் கொடியில் பூக்கும். புதர்மேல் படரும். பனியில் பூக்கும்.
* நூல்: புறநானூறு (335)
:குரவே தளவே குருந்தே முல்லையென்று
:இந்நான்கு அல்லது பூவும் இல்லை
: [விளக்கம் - பூக்கள் என்றால் குரவு, தளவு, குருந்து, முல்லை என்று இவற்றையே சிறப்பாகக் குறிப்பிடுவர்.]
* சிரல்(மரங்கொத்தி)ப் பறவையின் வாய்போலச் சிவந்திருக்கும் 
* பல்வகையான பூக்களோடு மலரும். 
* பிடவூர் கிழான் மகன் பெருஞ்சாத்தனின் குடிப்பூ தளவம். 
* தளவம்பூ பூத்தலை ‘நனைதல்’ என்பர். ‘பிணி அவிழ்தல்’ என்பர்  
மேலும் குறிப்புகள் 

## இவற்றையும் காண்க
* சங்ககால மலர்கள்
* காட்டு மல்லி
* மல்லிகை இனங்களின் பட்டியல்

## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:சீனத் தாவரங்கள்
பகுப்பு:தமிழ்நாட்டின் தாவரங்கள்
பெக்கெரல்

**பேக்குரெல்** அலல்து **பெக்கெரல்** ( **becquerel** (குறி **Bq**) என்பது கதிரியக்கத்தின் அளவை அளவிடப் பயன்படும் அனைத்துலக முறை அலகுகள் வழி தருவித்த ஓர் அலகு. ஒரு பெக்கெரல் என்பது ஒரு நொடியில் ஓர் அணுக்கருத் துகள் சிதையும் விளைவால் ஏற்படும் கதிரியக்க விளைவைக் குறிக்கும். எனவே இதன் பண்பலகு நொடி−1 (தலைகீழ் நொடி அல்லது நொடி கீழ்வாயாக இருத்தல்) ஆகும் . இந்த பெக்கரல் என்னும் அலகின் பெயர் பியர் கியூரி, மாரீ கியூரியுடன் தானும் 1903 ஆம் ஆண்டு நோபல் பரிசு பெற்ற என்றி பெக்கரல் என்பவரின் பெயரால் வழங்குகின்றது. கதிரியக்கத்தைக் கண்டுபிடித்ததற்காக இவருக்கு நோபல் பரிசு வழங்கப்பட்டது.

ஒரு குறிப்பிட்ட நிறை (திணிவு) உள்ள கதிரியக்கப் பொருளில் இருந்து வெளியாகும் பெக்கரல் அளவு காலத்தால் மாறுபடும். எனவே குறைந்த நேரமே இயங்கும் ஓரிடத்தான்கள் (ஐசோடொப்புகள்) நேரம் பதிவிட்டுக் குறிப்பிடப்பெறும், இதைக்கொண்டு முன்போ பின்போ தேவைப்படும் காலத்தைக் கணக்கிடலாம். சராசரி மாந்த உடலில் இருந்து பொட்டாசியம்-40 என்னும் கதிரியக்க ஓரிடத்தாலில் இருந்து 4400 பெக்கரல் வெளியாகின்றது. இது இயற்கையாகக் கிடைக்கும் கதிரியக்க ஓரிடத்தான் (இதன் அரைவாழ்வு 1.248 ஆண்டுகள் ஆகும்)

## முன்னொட்டுகள்
SI அலகு Bq என்பதோடு வழக்கமான முன்னொட்டுகள் சேர்க்கலாம். எ. கா kBq (kilobecquerel) என்பது ஆயிரம் பெக்கரல் (103 Bq), மெகா பெக்கரல் MBq (megabecquerel, 106 Bq), கிகா பெக்கரல் GBq (gigabecquerel, 109 Bq), டெரா பெகக்ரல் TBq (terabecquerel, 1012 Bq), and பீட்டா பெக்கரல், PBq (petabecquerel, 1015 Bq). பொது வழக்கில் 1 Bq என்பது மிகவும் சிறிய அளவு, எனவே முன்னொட்டுகள் மிகவும் பயனபடுவன. மேலே குறிப்பிட்டவாறு இயற்கையில் இருக்கும் பொட்டாசியம்(40K) என்பது மாந்த உடலில் இருந்து வெளிவருவது. இது நொடிக்கும் 4000 சிதைவுகள் என்பதைக் காட்டுகின்றது  இரோசிமா நாகாசாகியில் வெடித்த அணுகுண்டின் விளைவால் வெளியானது () என்பதாகும். இது 8x1024 Bq ( அதாவது 8&nbsp;Y Bq = 8 யோட்டா பெக்கரல் (yottabecquerel).

## கியூரி என்னும் அலகுடன் ஒப்பீடு
ஒரு கியூரி(Ci) என்பது SI அலகு சாராத பழைய அலகாகும். இது ஒரு கிராம் அளவு ரேடியம்-226 என்னும் ஓரிடத்தானின் கதிரியக்கம் ஆகும். ஒரு கியூரி என்னும் அலகு பெக்கரல் அளவைவிட மிகப்பெரியது. ஒரு கியூரி என்னும் கதிரியக்கம் 37 பில்லியன் பெக்கரலுக்கு ஈடு (37 கிகா பெக்கரல்).

அலகு மாற்ற வாய்பாடுகள்:

: 1&nbsp;Ci = 3.7×1010 Bq
: 1&nbsp;Ci = 37 GBq
: 1&nbsp;μCi = 37,000 Bq
: 1&nbsp;Bq = 2.70×10−11&nbsp;Ci
: 1&nbsp;Bq = 2.70×10−5&nbsp;μCi
: 1&nbsp;GBq = 0.0270 Ci

## வரையறை
1 Bq = 1 s−1

## கதிரியக்கக் கணக்கீடு
m_a (கிராம்/மோல், g/mol அளவில்) அணுநிறையும், t_{1/2} (நொடிகளில்) அரைவாழ்வும் கொண்ட, m (கிராம் கணக்கில்) நிறை அளவான ஓரிடத்தானின் கதிரியக்கம் கீழ்க்காணுமாறு அளவிடப்படும்:

:கதிரியக்கம் (Bq அளவில்) = \frac{m}{m_a}N_A\frac{\ln(2)}{t_{1/2}}
இதில் N_A=6.022 141 79(30) mol−1 என்பது அவோகாடரோ எண்.

எடுத்துக்காட்டாக , ஒரு கிலோகிராம் பொட்டாசியம் 0.12&nbsp;கிராம் 40K கொண்டிருக்கும் (all மற்ற எல்லா ஓரிடத்தான்களும் நிலையானவை), இதன் அரைவாழ்வு t_{1/2} = 1.248years=39.38388 நொடிகள், இதன் அணுநிறை 39.96399848 g/mol, எனவே இதன் கதிரியக்கம் 31.825 kBq.

## மேற்கோள்களும் அடிக்குறிப்புகளும்

## வெளியிணைப்புகள்

* Derived units on the International Bureau of Weights and Measures (BIPM) web site

பகுப்பு:கதிரியக்க அலகுகள்
அட்டவணைப்படுத்தல்

* அட்டவணை.
* அட்டவணைப்படுத்தல் (நூலகவியல்) விபரநிரலீடு.
ஒரேதளஅமைவு

வடிவவியலில் **ஒரேதளஅமைவு** (*Coplanarity*) என்பது ஒரே தளத்தில் அமையும் புள்ளிகள், கோடுகள், திசையன்கள் போன்றவற்றின் நிலையைக் குறிக்கிறது. இடவெளியில் அமைந்த ஒரு கணத்திலுள்ள புள்ளிகள் அனைத்தும் ஒரே தளத்தில் அமைந்தால் அவை *ஒரேதளஅமைவுப் புள்ளிகள்* என அழைக்கப்படுகின்றன. இதேபோல ஒரே தளத்தில் அமையும் கோடுகள் *ஒரேதளஅமைவுக் கோடுகள்* என்வும் ஒரே தளத்தல் அமையும் திசையன்கள் *ஒரேதளஅமைவுத் திசையன்கள்* எனவும் அழைக்கப்படுகின்றன.

ஒரே கோட்டில் அமையாத மூன்று வெவ்வேறான புள்ளிகள் ஒரு தளத்தை அமைக்கும் என்பதால் அவை மூன்றும் எப்பொழுதுமே ஒரேதளஅமைவுப் புள்ளிகளாகவே இருக்கும். மூன்றுக்கும் அதிகமான, அதாவது 4, 5,... புள்ளிகளை எடுத்துக் கொள்ளும்போது அவை அனைத்தும் ஒரேதளஅமைவுப் புள்ளிகளாகவோ அல்லது இல்லாமலோ இருக்கலாம்.

ஒரு புள்ளி, தரப்பட்ட ஒருதளத்தில் அமையுமா என்பதைக் காண, அப்புள்ளிக்கும் தளத்திலுள்ள ஏதேனும் ஒரு புள்ளிக்கும் இடையில் அமையும் திசையனுக்கும் அத்தளத்தின் செங்குத்துத் திசையனுக்கும் புள்ளிப் பெருக்கம் காண அம்மதிப்பு பூச்சியம் எனில் தரப்பட்ட புள்ளி அத்தளத்தில் அமையும்.

## பண்புகள்
மூன்று திசையன்கள், \mathbf{a}, \mathbf{b}  மற்றும் \mathbf{c} ஒரேதளஅமைவுத் திசையன்கள் மற்றும் \mathbf{a}\cdot\mathbf{b} = 0 எனில்:

:(\mathbf{c}\cdot\mathbf{\hat a})\mathbf{\hat a} + (\mathbf{c}\cdot\mathbf{\hat b})\mathbf{\hat b}  = \mathbf{c}, 

இங்கு \mathbf{\hat a} என்பது \mathbf{a} திசையனின் திசையில் அமையும் அலகுத்திசையனைக் குறிக்கிறது.

ஒன்றுக்கொன்று வெட்டிக் கொள்ளாமலும் இணையாகவும் இல்லாமலும் அமையும் இரு கோடுகள் -அதாவது இரு வெட்டாக் கோடுகள் ஒரேதளஅமைவிலாக் கோடுகள் ஆகும்.

நான்கு புள்ளிகள் ஒரேதளஅமைவுப் புள்ளிகள் எனில் அந்நான்கு புள்ளிகளைக் கொண்டு அமையும் இரண்டு கோடுகள் வெட்டாக் கோடுகளாக இருக்க முடியாது.

ஒரேதளஅமைவு கொண்ட நான்கு புள்ளிகளால் ஆன நான்முகியின் கனஅளவு பூச்சியமாகும்.

## மேற்கோள்கள்
* 

பகுப்பு:வடிவவியல்
தமிழக சரணாலயங்கள் பட்டியல்

தமிழகத்தில் பறவைகள் மற்றும் விலங்குகள் சரணாலயங்கள் மொத்தம் 17 உள்ளன. இவற்றில் பறவைகளுக்காக 7, விலங்குகளுக்காக 8 மற்றும் ஆராய்ச்சிப் பூங்காக்கள் இரண்டும் அட்ங்கும். அவை,

## பட்டியல்

கூந்தன்குளம் || திருநெல்வேலி

## மூல நூல்
*சுரா இயர் புக் 2012, வீ.வீ.கே. சுப்புராசு

பகுப்பு:தமிழக வனவளம்
பகுப்பு:இந்திய வனவிலங்கு பாதுகாப்பு வலயங்கள்
காலடி

**காலடி** கேரளாவில் எர்ணாகுளம் மாவட்டத்தில் உள்ள ஓரு ஊர் ஆகும். ஆதிசங்கரர் பிறந்த ஊரான இது இந்து மத மக்களின் ஒரு முக்கிய புனித யாத்திரை வழிபாட்டு தலமாக விளங்குகிறது. இங்கு ஆதிசங்கரர் பிறந்த இடமான பூர்ணா நதிக்கரையில் ஒரு மடமும், காலடி பேருந்து நிறுத்தத்திற்கு அருகில் ஆதிசங்கரரின் வாழ்க்கை வரலாற்றை விவரிக்கும் ஒரு ஸ்தம்ப மண்டபமும் உள்ளது. 

## பெயர் விளக்கம்
மலையாளம் மற்றும் தமிழில் *காலடி* என்கிற வார்த்தைக்கு *பாதச்சுவடு* என்று பொருள்.

## அருகில் உள்ள மற்ற முக்கிய இடங்கள்
* கிருஷ்ணர் கோயில்
* காலடி ஆதிசங்கர கீர்த்தி ஸ்தம்ப மண்டபம்
* இராமகிருஷ்ண அத்வைத ஆசிரமம்.
## மேற்கோள்கள்

பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும்
பழஞ்சோறு

**பழஞ்சோறு** அல்லது **பழைய சோறு** என்பது முந்தைய நாள் வடித்த சோற்றில் தண்ணீர் ஊற்றி மறுநாள் உண்ணும் உணவாகும். சோறு வீணாவதைத் தடுக்க இவ்வாறு செய்கின்றார்கள். நொதித்த உணவு வகைகளுள் ஒன்றான இது பொதுவாக, உழவர்கள், பாட்டாளிகள், அடித்தட்டு மக்களின் உணவாகவும் உள்ளது. இதனால், சமூகத் தகுதியில் உயர்ந்தவர்களும், பணக்காரர்களும், நகரங்களில் வாழ்வோரும் பழஞ்சோற்றைத் தாழ்வாகப் பார்க்கும் நிலை உள்ளது. நொதிக்கவைத்தல், உணவுப் பொருட்களைத் தயாரிப்பதற்கும் அவற்றைக் கெட்டுப்போகாமல் பாதுகாப்பதற்குமான மிகப் பழைய முறைகளுள் ஒன்று.

பழஞ்சோறு மனிதருடைய உடலின் செயற்பாட்டுக்குத் தேவையான பல கனிமப் பொருட்களை அதிக அளவில் கொண்ட காலை உணவாகப் பயன்படலாம் என்பதைப் பல ஆய்வுகள் எடுத்துக்காட்டியுள்ளன. பழஞ்சோற்றில், சோடியம், பொட்டாசியம், கல்சியம், இரும்பு, மக்னீசியம் போன்ற தனிமங்களைக் கொண்ட கனிமப்பொருட்கள் அடங்கியுள்ளன. அத்துடன், மனிதரின் தைராயிட் சுரப்புநீரைக் கட்டுப்படுத்துவதன் மூலம், வளர்ச்சிக்கும், வளர்சிதைமாற்றத்துக்கும் உதவும் செலெனியம் என்னும் தனிமமும் சிறிய அளவில் பழஞ்சோற்றில் காணப்படுவதாகக் கண்டறியப்பட்டுள்ளது. 

## சோறு நொதித்தலும் மாற்றங்களும்
சோற்றை நீரில் இட்டு வைக்கும்போது இலக்டிக் அமில பக்டீரியாக்களினால் நொதித்தல் இடம்பெறுகிறது. நொதித்தலின்போது சோற்றின் சுவை சற்று இனிப்பும், புளிப்பும் கொண்டதாக மாற்றமடைகின்றது. எனினும் பெரிய அளவில் சோற்றின் சுவை மாறுபடுவதில்லை.  

பழஞ்சோற்றில் பெருமளவு உடல்நலத்துக்கான பயன்கள் இருப்பதாக ஆய்வுகள் காட்டுகின்றன. இலக்டிக் அமில பக்டீரியாக்கள் சோற்றில் உள்ள ஊட்டச்சத்து எதிர்ப்புக் காரணிகளை உடைத்து உடல் உறிஞ்சக்கூடிய நுண்ணூட்டங்களையும்; இரும்பு, பொட்டாசியம், கல்சியம் போன்ற கனிமங்களையும் பல மடங்கு அதிகரிக்கச் செய்கின்றன. எடுத்துக்காட்டாக 12 மணிநேரம் நொதிக்கவிடப்பட்ட 100 கிராம் சோற்றில், உறிஞ்சக்கூடிய இரும்பின் அளவு 3.4 மில்லிகிராமில் இருந்து 73.91 மில்லிகிராமாக அதிகரிப்பதாகக் காணப்பட்டுள்ளது.  மேற்படி பக்டீரியாக்களின் தாக்கத்தினால் விட்டமின் B12 உம் வெளிவிடப்படுகின்றன. இதனால் முற்காலத்தில் பழஞ்சோறு சைவ உணவு உட்கொள்வோருக்கான முக்கிய விட்டமின் B12 மூலமாக விளங்கியது. 

பெருங்குடலில் இருக்கக்கூடிய உடல்நலத்துக்கு உதவக்கூடிய பக்டீரியாக்களையும் பழஞ்சோறு தருவதால், பலவகையான வயிறு, குடல் தொடர்பான நோய்கள் வராமல் தடுக்க முடிகிறது.

## சான்றுகள்

## உசாத்துணைகள்
* Praveen Kumar, P., Hazeena Begum, V., and Kumaravel, S., Mineral nutrients of ‘pazhaya sadham’: A traditional fermented food of Tamil Nadu, India, International Journal of Nutrition and Metabolism Vol. 4(11), pp. 151-152, December 2012.
* Motarjemi, Y., and Nout, M. J., Food fermentation: a safety and nutritional assessment, Joint FAO/WHO Workshop on Assessment of Fermentation as a Household Technology for Improving Food Safety, Bull World Health Organ. 1996; 74(6): 553–559.
* Motarjemi, Y., Impact of small scale fermentation technology on food safety in developing countries, Int J Food Microbiol. 2002 May 25;75(3):213-29.

## வெளியிணைப்புகள்
*பழைய சோறு மகிமை, நாளிதழ்: தினமணி, நாள்: ஜனவரி 26, 2013

பகுப்பு:உணவுகள்
ஆனந்தவாடி

**ஆனந்தவாடி** (ஆங்கிலத்தில் : Anandavadi) என்பது தமிழ்நாட்டின் அரியலூர் மாவட்டம், செந்துறை வட்டத்தில், உள்ள ஒரு கிராமமாகும்.

## நிகழ்வுகள்

இவ்வூரில் சுமார் முப்பது ஆண்டுகளுக்கு முன்பு ஜம்பத்திரெண்டு விவசாயிகளிடம் நிலம் கையகப்படுத்தப்பட்டு,  அரசு சுண்ணாம்புக்கல் சுரங்கம் அமைக்கப்பட்டு, சுண்ணாம்பு ஆலை இயங்கி வருகின்றது. அப்போது அதற்கு நிலம் கொடுத்தவர்களின் குடும்பத்தில் ஒருவருக்கு ஆலையில் வேலை தருவதாக ஆலை நிர்வாகத்தினர் உறுதியளித்தனர். ஆனால், இதுவரை யாருக்கும் அவர்கள் வேலை வழங்கவில்லை. ஆகவே, அவர்களுக்கு வேலை வழங்க வேண்டும் எனவும், மேலும் அங்கு பணிபுரியும் பணியாளர்களுக்கு பணி நிரந்தரமாக்கப்பட வேண்டும் எனவும் நிலம் வழங்கிய கிராமமக்கள் மாவட்ட ஆட்சித் தலைவரிடம் மனு அளித்தனர்.

மேலும், இவ்வூரில் வாடிகருப்பு என்று அழைக்கப்படும் ஆனந்தவாடி கருப்பசாமி கோயில் தெய்வத்தை, இக்கிராமக் காவல் தெய்வங்களுள் ஒன்றாக இவ்வூர் மக்கள் வழிபட்டு வருகின்றனர்.

## மக்கள்வகைப்பாடு
இந்திய  மக்கள் தொகை கணக்கெடுப் பின்படி 2011 ஆம் ஆண்டிற்கான கணக்கெடுப்பு அறிக்கையின்படி 4262 பேர் இங்கு வசிக்கின்றார்கள்.  இவர்களில் 2108 பேர் ஆண்கள், 2154 பேர் பெண்கள் ஆவார்கள். ஆனந்தவாடி கிராம மக்களின் சராசரி கல்வியறிவு 65.28 %  ஆகும். மக்கள் தொகையில் ஆறு வயதுக்குட்பட்ட ஆண் குழந்தைகள் 273, பெண் குழந்தைகள் 219, ஆவார்கள்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
பல்லவராயர் பங்காளிகளின் கொப்பாட்டி ஈசுவரி அம்மன் கோவில்

கொப்பாட்டி ஈசுவரி அம்மன் கோவில் அய்யம்பாளையம் கள்ளர் தெருவில் உள்ளது. இதன் பரம்பரை பரம்பரையாக பல்லவராயர் பங்காளிகள் வழிபட்டு வருகின்றனர். இந்தக் கோவிலின் பரம்பரை ட்ரஸ்ட்டி அசோகன் பல்லவராயர் அவர்களது முயற்சியால் தற்போதுள்ள கோவில் கட்டி முடிக்கப்பட்டது.

பகுப்பு:அம்மன் கோயில்கள்
கிராண்ட் சென்ட்ரல் முனையம்

**கிராண்ட் சென்ட்ரல் முனையம்** (Grand Central Terminal or Grand Central Station) அல்லது **கிராண்ட் சென்ட்ரல்** என்பது அமெரிக்காவின் நியூயார்க் நகரில் உள்ள மன்ஹாட்டன் பகுதியில் உள்ள பரபரப்பான ரயில் நிலையம் ஆகும். 67 ரயில் பாதைகள் மற்றும் 44 நடைபாதை மேடைகளுடன் உலகின் மிகபெரிய ரயில் நிலையமாக இயங்கி வருகிறது. இவற்றில் 41 பாதைகள் முதல் அடுக்கிலும் 26 கீழ் அடுக்கிலும் உள்ளன. 
டிராவல் + லெய்சர் இதழ் இந்த ரயில் முனையத்தை உலகின் அதிகம் பேரால் பார்க்கப்பட்ட சுற்றுலா தளம் வரிசையில் ஆறாவதாக குறிப்பிடுகிறது.

## ஆதாரங்கள்
 

பகுப்பு:தொடருந்து நிலையங்கள்
ஜெய்ப்பூர் கால்

**ஜெய்ப்பூர் கால்** அல்லது **ஜெய்ப்பூர் புட்** (Jaipur Foot) என்பது ரப்பர் முதலிய பொருட்களைக் கொண்டு உருவாக்கப்படும் ஒருவகை செயற்கை கால்கள் ஆகும். ராஜஸ்தான் மாநிலத்திலுள்ள ஜெய்ப்பூரில இது உருவானதால் அந்த நகரத்தின் பெயரிலேயே இது ஜெய்பூர் கால் என அறியப்படுகிறது. இது விபத்தில் உடல் உறுப்புகளை இழந்தவர்கள், போலியோ நோயால் பாதிக்கப்பட்டு உடல் உறுப்பு செயல்படாமல் போனவர்கள், கண்ணிவெடித் தாக்குதலில் உடல் உறுப்புகளை இழந்தவர்கள் போன்றோரை மனதில் வைத்து பி.கே. சேத்தி என்ற இந்திய மருத்துவரால் 1969 ஆம் ஆண்டு கண்டுபிடிக்கப்பட்டது. மிக குறிந்த விலையில் உருவாக்கக் கூடிய, நீரில் பயன்படுத்தக்கூடிய மற்றும் எளியவர்கள் வாங்கும் வண்ணம் இவ்வகை செயற்கை கால்கள உருவாக்கப்படுகிறது. இந்தியால் கைகள், கால்கள் போன்ற உடல் உறுப்புகள் பாதிக்கப்பட்டோருக்கு சில தன்னார்வ நிறுவனங்கள் இலவசமாகவே இந்த கால்களை பொருத்தி உதவுகின்றன.

## மேற்கோள்கள்

பகுப்பு:செயற்கை உடல் உறுப்புகள்
பகுப்பு:இந்தியாவில் உடல்நலம்
பகுப்பு:ஜெய்ப்பூர்
ஜெஃப் சதர்லேண்டு

***முனைவர் ஜெஃப் சதர்லேண்டு*** ஒரு மென்பொருள் மேம்பாட்டு வல்லுனரும், ஆலோசகரும் ஆவார்.

மென்பொருள் தயாரிப்பிற்கும் மற்றும் மென்பொருள் பயன்பாடுகளை மேம்படுத்துவதற்கும் தற்போது அதிக அளவில் பயன்படுத்தப்படும் வழிமுறையான **[[இசுக்கிரம்]] முறையியலை** கென் சுவாபர் (Ken Schwaber) அவர்களுடன் சேர்ந்து 1993 ஆம் ஆண்டு முறைப்படுத்தினார்.

**OOPSLA'95** -ல் இசுக்கிர முறையியலை ஒரு முறையான வழிமுறையாக முன்வைப்பதற்காக கென் சுவாபர் அவர்களுடன் இணைந்து பணியாற்றி இசுக்கிர முறையியலின் முதல் பதிப்புகளை வெளியிடுவதில் பெரும்பங்காற்றினார். இவர்கள் இருவரும் பல மென்பொருள் நிறுவனங்களில் இசுக்கிர முறையியலை நடைமுறைப்படுத்தி, விரிவாக்கி, மேம்படுத்தியுள்ளனர்.

ஜெஃப் அவர்கள் ஸ்டான்ஃபோர்ட் பல்கலைக்கழகத்தில் பட்டப் படிப்புகளையும், கொலராடோ மருத்துவப் பள்ளியில் முனைவர் பட்டத்தையும் பெற்றவர்.

**Scrum Guide** எனப்படும் இசுக்கிர கையேட்டின் இணை ஆசிரியர். தற்போது அவர் Scrum Inc நிறுவனத்தின் தலைமை நிர்வாக அதிகாரியாகவும், ஒபன்வியூ வெஞ்சூர் பார்ட்னர்ஸ் (OpenView Venture Partners) என்ற நிறுவனத்தின் மூத்த ஆலோசகராகவும் உள்ளார்.

பகுப்பு:கண்டுபிடிப்பாளர்கள்
பகுப்பு:வாழும் மக்கள்
இன் த ஹீட் ஒப் த நைட் (திரைப்படம்)

***இன் த ஹீட் ஒப் த நைட் (In the Heat of the Night)*** 1967 இல் வெளியான அமெரிக்க திரில்லர்த் திரைப்படமாகும். வால்டர் மிரிஷ் ஆல் தயாரிக்கப்பட்டு நார்மன் ஜெவிசன் ஆல் இயக்கப்பட்டது. சிட்னி போய்டியார், ராட் ச்டீகர், வார்ரன் ஓட்ஸ், லீ கிரான்ட் ஆகியோர் நடித்துள்ளனர். இத்திரைப்படம் ஏழு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஐந்து அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
*சிறந்த நடிகருக்கான அகாதமி விருது
*சிறந்த திரை இயக்கத்திற்கான அகாதமி விருது
*சிறந்த திரைப்படத்திற்கான அகாதமி விருது
*சிறந்த இசைக்கான அகாதமி விருது
*சிறந்த தழுவிய திரைக்கதைக்கான அகாதமி விருது

#### பரிந்துரைக்கப்பட்டவை
*சிறந்த இயக்குனருக்கான அகாதமி விருது
*சிறந்த இசை இயக்கத்திற்கான அகாதமி விருது

## மேற்கோள்கள்

## வெளி இணைப்புகள்
*
*

பகுப்பு:ஆங்கிலத் திரைப்படங்கள்
பகுப்பு:1967 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:அமெரிக்கத் திரைப்படங்கள்
கென் சுவாபர்

***கென் சுவாபர்*** (Ken Schwaber) ஒரு மென்பொருள் உருவாக்குநர், தயாரிப்பு மேலாளர் மற்றும் மென்பொருள் தொழில் ஆலோசகரும் ஆவார். 

தற்போது மென்பொருள் தயாரிப்பிற்கும் மற்றும் மென்பொருள் பயன்பாடுகளை மேம்படுத்துவதற்கும் அதிக அளவில் பயன்படுத்தப்படும் வழிமுறையான **[[இசுக்கிரம்]] முறையியலை** ஜெஃப் சதர்லேண்டு (Jeff Sutherland) அவர்களுடன் இணைந்து 1993 ஆம் ஆண்டு முறைப்படுத்தினார்.

**OOPSLA'95** -ல் இசுக்கிர முறையியலை ஒரு முறையான வழிமுறையாக முன்வைப்பதற்காக ஜெஃப் சதர்லேண்டு அவர்களுடன் இணைந்து பணியாற்றி இசுக்கிர முறையியலின் முதல் பதிப்புகளை வெளியிடுவதில் பெரும்பங்காற்றினார். இவர்கள் இருவரும் பல மென்பொருள் நிறுவனங்களில் இசுக்கிர முறையியலை நடைமுறைப்படுத்தி, விரிவாக்கி, மேம்படுத்தியுள்ளனர்.

**Scrum Guide** எனப்படும் இசுக்கிர கையேட்டின் இணை ஆசிரியர். இவரால் நடத்தப்பட்டு வரும் **Scrum.org** என்ற நிறுவனம், மென்பொருள் வல்லுனர்களுக்கும், மென்பொருள் நிறுவனங்களுக்கும் இசுக்கிர முறையியல் பயிற்சிகளை அளித்து, தேர்வுகளை நடத்தி, சான்றிதழ்களை வழங்கி வருகிறது.

பகுப்பு:கண்டுபிடிப்பாளர்கள்
பகுப்பு:1945 பிறப்புகள்
பகுப்பு:வாழும் மக்கள்
மை பைர் லேடி (திரைப்படம்)

***மை பைர் லேடி (My Fair Lady)*** 1964 இல் வெளியான அமெரிக்க இசைத் திரைப்படமாகும்.
ஜாக் வார்னர் ஆல் தயாரிக்கப்பட்டு ஜார்ஜ் கூகார் ஆல் இயக்கப்பட்டது. ஆட்ரி ஹெப்பர்ன், ரெக்ஸ் ஹாரிசன், ஸ்டேன்லி ஹல்லோவே, வில்பிரேட் ஹைட்-வைட், கிளாடிஸ் கூப்பர் ஆகியோர் நடித்துள்ளனர். 
இத்திரைப்படம் பன்னிரெண்டு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து எட்டு அகாதமி விருதுகளை வென்றது.

## மேற்கோள்கள்

## வெளி இணைப்புகள்
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:1964 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
கியூபா ஏவுகணை நெருக்கடி

**கியூபா ஏவுகணை நெருக்கடி** (*Cuban Missile Crisis*, **அக்டோபர் நெருக்கடி** என கியூபாவிலும், **கரீபிய நெருக்கடி** () என சோவியத் ஒன்றியத்திலும் அறியப்படுவது) எனப்படும் பதிமூன்று நாட்கள் ஆனது சோவியத் ஒன்றியமும், கியூபாவும் சேர்ந்த அணிக்கும், ஐக்கிய அமெரிக்காவுக்கும் இடையே அக்டோபர் 1962ல் பனிப்போரின் போது நிகழ்ந்த மோதல் ஆகும். ஆகஸ்ட் 1962ல் கியூப ஆட்சியை வீழ்த்த ஐக்கிய அமெரிக்கா செய்த பன்றிகள் விரிகுடா படையெடுப்பு, மங்கூஸ் செயற்பாடு போன்ற வெற்றியடையாத செயற்பாடுகளுக்கு பிறகு கியூப அரசாங்கமும் சோவியத் ஒன்றிய அரசாங்கமும் சேர்ந்து இரகசியமாக ஏவுகணைத் தளங்களை அமைக்க ஆரம்பித்தன. இந்த தளங்களில் பல நடுத்தர மற்றும் இடைப்பட்ட தரத்தில் உள்ள அணு ஏவுகணைகள் (MRBMs and IRBMs) அமெரிக்க கண்டம் முழுவதையும் தாக்கும் வகையில் நிலைநிறுத்தப்பட்டன. இந்த செயல் ஆனது 1958ல் ஐக்கிய அமெரிக்காவில் உருவாக்கப்பட்ட 100க்கும் மேற்பட்ட அணு ஆயுதங்கள் ஐக்கிய ராச்சியத்திலும், 1961ல் இத்தாலி மற்றும் துருக்கியிலும் மாஸ்கோ வரை தாக்கும் வகையில் நிலைநிறுத்தப்பட்ட பிறகே ஆரம்பிக்கப்பட்டது. பாதுகாப்பு உளவுத்துறை அக்டோபர் 14, 1962ல் ஐக்கிய அமெரிக்க வான் படையின் லாக்ஹெட் யு-2 விமானம் கியூபாவில் சோவியத் ஒன்றிய ஏவுகணைத் தளங்கள் கட்டுமானத்தில் இருப்பதை படமெடுத்தது.

பெர்லின் முற்றுகை, சூயஸ் நெருக்கடி மற்றும் யோம் கிப்பூர் போர் போன்ற முக்கிய பனிப்போர் நிகழ்வுகளுடன் இந்த நெருக்கடியும் சேர்ந்து பனிப்போரானது அணு ஆயுத போராக மாறும் அளவிற்கு திருப்பிவிட்டது எனலாம். மேலும் இது முதல் முதாலாக ஆவணமாக்கப்பட்ட ஒருவருக்கொருவர் அழித்துக் கொள்வதற்கான (mutual assured destruction) அச்சுறுத்தல் ஆகும். இதுவே சர்வதேச ஆயுத ஒப்பந்தத்தை தீர்மானிப்பதில் முக்கிய காரணியாக இருந்தது.

left|thumb|குருசேவ் கென்னடிக்கு எழுதிய கடிதம்
ஐக்கிய அமெரிக்கா கியூபாவை வான் மற்றும் கடல் மார்க்கமாக தாக்க நினைத்தது, ஆனால் அதற்கு பதிலாக இராணுவ முற்றுகையிட முடிவு செய்தது. சட்ட மற்றும் பிற காரணங்களுக்காக இதனை *தனிமைப்படுத்ததல்* என அமெரிக்கா அழைத்தது. ஐக்கிய அமெரிக்கா கியூபாவிற்கு ஆயுதம் வழங்குவதை அனுமதிக்க முடியாது என அறிவித்தது. அதே நேரத்தில் சோவியத் ஒன்றியம், கியூபாவில் ஏற்கனவே அமைத்துள்ள மற்றும் அமைத்துக்கொண்டிருக்கும் ஏவுகணைத் தளங்களை அழிக்க வேண்டுமென வற்புறுத்தியது. இதற்கு கேர்ம்ளின் ஒத்துக்கொள்வார் என கென்னடி நிர்வாகம் மெலிதான நம்பிக்கையையே வைத்திருந்தது. மேலும் ஒரு இராணுவ மோதலை எதிர்பார்த்திருந்தது. சோவியத் ஒன்றியத்தின் நிக்கிட்டா குருசேவ் கென்னடிக்கு எழுதிய கடிதத்தில் உங்களின் சர்வதேச கடல் மற்றும் வான் வெளி முற்றுகையானது மனித குலத்தை அணு ஆயுதப் போர் எனப்படும் நரகத்தில் தள்ள வழிவகுக்கிறது என எழுதியிருந்தார்.

## கென்னடியின் தேர்வுகள்

அவர்களின் ஏவுகணைத் தளங்களைப் பற்றித் தெரிந்தவுடன் அமெரிக்கா மிகக் கோபம் கொண்டது. கென்னடியின் ஆலோசகர்கள் ஏவுகணைகளின் படங்களை முதலில் பார்த்த வேளையில் அவை முழுமையாக தயார் நிலையில் உள்ளன என்று நம்பவில்லை, ஆனால் அவர்களின் ஏவுகணைகள் இரண்டு வாரங்களில் தயாராகிவிடும் என்று ஊகித்துக் கொண்டன்ர். அதனால் கென்னடி தான் வேகமாகச் செயற்படவேண்டும் என்று உணர்ந்து கொண்டார். அவரின் தேர்வுகள் முதலில் தெளிவாக இருக்கவில்லை. அதனால் அவர் தேர்வுகளைக் கொடுப்பதற்காக EXCOMM (தேசிய பாதுகாப்புச் சபையின் நிர்வாக குழு) தொடங்கினார்.

## மேற்கோள்கள்

பகுப்பு:பனிப்போர்
பகுப்பு:1962 நிகழ்வுகள்
பகுப்பு:ஐக்கிய அமெரிக்க வரலாறு
பகுப்பு:கியூபாவின் வரலாறு
பிரித்தானிய அலகுகள்

**இம்பீரியல் அலகுகள்** (*imperial units*) அல்லது **இம்பீரியல் முறைமை** (**பிரித்தானிய இம்பீரியல்** என்றும் அழைக்கப்படுகின்றது) முதன்முதலாக 1824 ஆம் ஆண்டில் பிரித்தானிய எடைகளும் அளவுகளும் சட்டத்தில் வரையறுக்கப்பட்டது. இது பின்னர் (1959இல்) சீர்திருத்தப்பட்டு சில குறைக்கப்பட்டன. இது பிரித்தானியப் பேரரசு முழுதும் அலுவல்முறையாகக் கடைபிடிக்கப்பட்டது.
இருபதாம் நூற்றாண்டின் இறுதியில் முன்னாள் பேரரசில் அங்கமாக இருந்த பல நாடுகள் தங்கள் முதன்மை அளவீடு முறைமையாக மெட்ரிக் முறைமைக்கு மாறிவிட்டன. ஐக்கிய இராச்சியம் மட்டும் 2011 நிலவரப்படி பத்துகளின் மடங்குகளில் பகுதியாக மாறியுள்ளது.

## இந்தியாவில்
1870இல் இயற்றப்பட்ட இந்திய எடைகளும் அளவுகளும் சட்டம் பிரித்தானிய இம்பீரியல் முறைமையை அடிப்படையாகக் கொண்டிருந்தது. தவிர வட்டார அளவீடு முறைமைகளும் நடப்பில் இருந்தன. இந்திய விடுதலை|விடுதலைக்குப் பின்னர் 1956ஆம் ஆண்டில் மெட்ரிக் முறைமைக்கு மாற நாடாளுமன்றத்தில் சட்டம் இயற்றப்பட்டது. 1962 வரை இரு முறைமைகளும் இணையாக பயன்படுத்தப்பட்டாலும் ஏப்ரல் 1962 முதல் அலுவல் முறையாக பிற அளவீடு முறைமைகள் தடை செய்யப்பட்டன. இருப்பினும் இவை அலுவல்சாரா அளவீடுகளில் பயன்படுத்தப்படுகிறது. அடுக்கக முதலீட்டாளர்கள் பரப்பளவை இன்னமும் ஏக்கர் மற்றும் சதுர அடிகளில் விவரிக்கின்றனர். ஒருவரின் உயரத்தை அளவிட அடி மற்றும் அங்குலங்கள் இன்னமும் பயன்படுத்தப்படுகின்றன. மெட்ரிக் அலகுகளுடன் இணையாக அடி, அங்குலம், கசம், பாரன்ஹீட் மற்றும் ஏக்கர் என்பன பரவலாகப் பயன்படுத்தப்படுகின்றன.

## மேற்கோள்கள்


## வெளி இணைப்புகள்
* பிரித்தானிய எடைகளும் அளவுகளும் சங்கம்
* கனடாவின் எடை மற்றும் அலகுகள் சட்டம் 1970-71-72 
* அளவீடு அலகுகளின் பொது அட்டவணை - NIST – pdf 
* How Many? அளவீடு அலகுகளின் ஓர் அகரமுதலி 

பகுப்பு:அளவை முறைகள்
ஒரே புள்ளியில் சந்திக்கும் கோடுகள்

வடிவவியலில் இரண்டு அல்லது இரண்டிற்கு மேற்பட்ட கோடுகள் ஒரே புள்ளியில் சந்தித்தால் அவை **ஒரே புள்ளியில் சந்திக்கும் கோடுகள்** (*concurrent lines*) எனப்படும்.

ஒரு முக்கோணத்தில் குத்துக்கோடுகள், கோண இருசமவெட்டிகள், நடுக்கோடுகள், நடுக்குத்துக்கோடுகள் எனநான்கு வகையான ஒரே புள்ளியில் சந்திக்கும் கோடுகள் உள்ளன

குத்துக்கோடுகள் சந்திக்கும் புள்ளி -செங்குத்து மையம்.

கோண இரு சமவெட்டிகள் சந்திக்கும் புள்ளி -உள்வட்ட மையம்.

நடுக்கோடுகள் சந்திக்கும் புள்ளி -நடுக்கோட்டுச்சந்தி.

நடுக்குத்துக் கோடுகள் சந்திக்கும் புள்ளி -சுற்றுவட்ட மையம்.

முக்கோணத்துடன் தொடர்புள்ள மற்ற ஒரே புள்ளியில் சந்திக்கும் கோடுகளும் உள்ளன. எடுத்துக்காட்டாக, ஒரு முக்கோணத்தின் ஏதேனும் ஒரு நடுக்கோடு, (நடுக்கோடு முக்கோணத்தின் பரப்பை இருசமக் கூறிடும்) முக்கோணத்தின் பக்கங்களுக்கு இணையாகவும் முக்கோணத்தின் பரப்பை இருசமக்கூறிடுவையுமான இருகோடுகளுடன் ஒரே புள்ளியில் சந்திக்கும்.

## மேற்கோள்கள்

## வெளி இணைப்புகள்
* Wolfram MathWorld Concurrent, 2010.

பகுப்பு:வடிவவியல்
பகுப்பு:கோடு (வடிவவியல்)
கிரகணம்

**கிரகணம்** (*eclipse*) என்பது வானியல் பொருள் ஒன்று வேறொரு பொருளின் நிழலினாலோ அல்லது வேறொரு பொருள் இப்பொருளுக்கும் பார்வையாளருக்கும் இடையில் செல்லுவதாலோ தற்காலிகமாக மறைக்கப்படும் போது ஏற்படும் ஒரு வானியல் நிகழ்வு ஆகும்.

கிரகணம் என்ற சொல் பெரும்பாலும் நிலாவின் நிழல் பூமியின் மேற்பரப்பைத் தாண்டும் போது நிகழும் சூரிய கிரகணத்தையோ, அல்லது நிலா பூமியின் நிழலினுள் செல்லும் போது ஏற்படும் சந்திர கிரகணம் ஆகியவற்றை விவரிக்க பயன்படுத்தப்படுகிறது. ஆனாலும், பூமி-சந்திரன் தவிர்ந்த வேறு தொகுதிகளுக்கும் கிரகண நிகழ்வு பயன்படுத்தப்படுகிறது: எடுத்துக்காட்டாக, கோள் ஒன்று தனது நிலாக்களில் ஒன்றின் நிழலினுள் செல்லுவது, நிலா ஒன்று தனது கோளின் நிழலினுள் செல்லுவது போன்றவற்றைக் குறிப்பிடலாம். இரும விண்மீன் தொகுதி ஒன்றிலும் இவ்வாறான கிரகணம் ஏற்படும்.

## மேலும் பார்க்க
* சூரிய கிரகணம்
* சந்திர கிரகணம்


பகுப்பு:வானியல் நிகழ்வுகள்
பகுப்பு:புவியின் தோற்றப்பாடுகள்
குடிசார் உரிமைகள் இயக்கம்

**குடிசார் உரிமைகள் இயக்கம்** என்பது சட்டத்தின் முன் எல்லோருக்கும் சம உரிமை கோரிய உலகளாவிய அரசியல் இயக்கங்கள் பலவற்றை ஒருங்கே குறிப்பது. இத்தகைய இயக்கங்கள் ஏறத்தாழ 1950களுக்கும், 1980களுக்கும் இடைப்பட்ட காலத்தில் நிலவின. பெரும்பாலான வேளைகளில், மாற்றங்களைக் கொண்டுவருவதற்காக அமைதி வழியில் இடம்பெற்ற மக்கள் எதிர்ப்பியக்கங்களாகக் காணப்பட்டன. வேறு சில சமயங்களில், இதனுடன் சேர்ந்தோ அல்லது அதைத் தொடர்ந்தோ குடிமக்கள் கிளர்ச்சிகளும், ஆயுதப் போராட்டங்களும் இடம் பெற்றன. பல நாடுகளில் இது நீண்டதாகவும், பலம் குன்றியதாகவும் இருந்ததுடன், இவ்வாறான பல இயக்கங்கள் தமது நோக்கங்களை முழுமையாக அடையவும் முடியாமல் போயிற்று. இருந்தாலும், இவ்வியக்கங்களின் முயற்சிகளினால் ஒடுக்கப்பட்ட மக்கள் பலரது சட்ட உரிமைகள் தொடர்பில் முன்னேற்றம் ஏற்பட்டது. 

வளர்ந்த நாடுகள், வளரும் நாடுகள் என்ற வேறுபாடுகளையும், புவியியற் பகுதி சார்ந்த வேறுபாடுகளையும் தாண்டி எங்கெல்லாம் தங்கள் உரிமைகள் மறுக்கப்படுவதாக மக்கள் எண்ணுகிறார்களோ அங்கெல்லாம் குடிசார் உரிமைகள் இயக்கங்கள் தோன்றலாயின. இனவொதுக்கல், சிறுபான்மையினருக்கு எதிரான பாகுபாடு, பெண்களுக்கு எதிரான பாகுபாடு, ஊழல் போன்றவற்றுக்கான எதிர்ப்பு முதல் ஓரினச் சேர்க்கைக்கான உரிமை கோருவது வரை குடிசார் உரிமைகள் இயக்கங்களின் நோக்கங்கள் வேறுபட்டுக் காணப்பட்டன. அமெரிக்கா, ஐரோப்பா, ஆசியா, ஆப்பிரிக்கா ஆகிய கண்டங்களின் பல்வேறு பகுதிகளிலும் வெவ்வேறு காலகட்டங்களில் குடிசார் உரிமைகள் இயக்கங்களின் போராட்டங்கள் இடம்பெற்றுள்ளன. 

## பின்னணி
குடிசார் உரிமைகளுக்கான போராட்டங்கள் நீண்டகால வரலாறு கொண்டவை எனினும், இரண்டாம் உலகப் போர் முடிந்தவுடன் குடிசார் உரிமைகள் குறித்து உலகளாவிய வகையில் ஏற்பட்ட விழிப்புணர்ச்சியும், அக்கால அரசியல் நிலைமைகளும் குடிசார் உரிமைகள் தொடர்பான போராட்டங்களுக்கும், அவற்றை முன்னெடுத்துச் சென்ற இயக்கங்களுக்கும் புதிய உத்வேகத்தைக் கொடுத்தன எனலாம். இந்தப் பின்னணியிலேயே ஆப்பிரிக்க அமெரிக்கர்களுக்கான உரிமைகளைப் பெற்றுக் கொள்வதற்காக அமெரிக்காவின் ஒரு பகுதியில் தோன்றிய இயக்கம் நாடு தழுவிய அளவில் வளர்ந்ததுடன், உலகின் கவனத்தையும் ஈர்த்தது. குடிசார் உரிமைகளுக்கான போராட்ட இயக்கங்கள் அனைத்துக்கும் "குடிசார் உரிமைகள் இயக்கம்" என்னும் பெயர் பொருந்துமாயினும். சிறப்பாக 1954க்கும் 1965க்கும் இடையில் நிகழ்ந்த அமெரிக்கக் கறுப்பு இனத்தவரின் போராட்ட இயக்கத்தையே இது சிறப்பாகக் குறிக்கும். 

பகுப்பு: குடிசார் உரிமைகள் 

குடிசார் உரிமைகள் இயக்கம்
ஆங்கிலத்தில் கிரேக்க இலத்தீன் சொற்கூறுகள்

**ஆங்கிலத்தில் கிரேக்க இலத்தீன் சொற்கூறுகள்** என்னும் இப்பட்டியலில் ஆங்கிலத்தில் பயன்படும் கிரேக்க இலத்தீன் மொழி வழி வந்த அடிச்சொற்களும், முன்னொட்டுகளும் பின்னொட்டுகளும் பிற சொற்கூறுகளும், இவற்றுக்கான தமிழ்ப்பொருள்களும் கொடுக்கப்பட்டுள்ளன.

இதில் மருத்துவம் சார்ந்த கலைச்சொற்கள் அடங்காது. இவற்றைக் காண மருத்துவம் சார்ந்த அடிச்சொற்கள், முன்னொட்டுகள் பின்னொட்டுகள் பட்டியல் என்னும் பக்கத்தைக் காணவும்.

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## Q

## R

## S

## T

## U

## V



## X



## Z

## உசாத்துணை

## வெளி இணைப்புகள்
* Root Word Dictionary
* List of Latin Derivatives
* Greek and Latin roots
* Database of Latin Dictionaries 

பகுப்பு:Greek language
பகுப்பு:Latin language
பகுப்பு:Interlingua
மஞ்சள் காய்ச்சல்

**மஞ்சள் காய்ச்சல்** அல்லது **மஞ்சட் காய்ச்சல்** (Yellow fever), தீநுண்மத்தால் ஏற்படும் ஒரு கடிய குருதிப்போக்குக் காய்ச்சல் ஆகும். மஞ்சட் தீநுண்மக் குடும்பத்தைச் சார்ந்த ஆர்.என்.ஏ வைரசு இக்காய்ச்சலை உண்டாக்கும் தீநுண்மம் ஆகும். இந்நோய் ஆபிரிக்காவில் முதன்முதலில் தோன்றியது என நம்பப்படுகின்றது. தற்பொழுது இந்நோய் அயனமண்டல அமெரிக்கா, ஆபிரிக்கா போன்ற பகுதிகளில் காணப்படுகின்றது, ஆனால் ஆசியாவில் தோன்றுவதில்லை.

டெங்கு காய்ச்சல் போன்று மஞ்சட் காய்ச்சல் தீநுண்மம் இரு காவி வட்டத்தைக் கொண்டுள்ளது: வனப்பகுதி, மக்கள் வசிக்கும் பகுதி. மஞ்சட் காய்ச்சல் வைரசைக் கொசுக்கள் காவுகின்றன, குறிப்பாக ஏடிசு எகிப்தி எனும் கொசு இனத்தின் பெண் கொசுவால், அது கடிக்கும் போது உமிழ்நீரை மனித உடலில் செலுத்துகையில் பரப்பப்படுகிறது. வனப்பகுதியில் வேறு கொசு இனங்கள் காவிகளாகவும் குரங்குகள் வழங்கிகளாகவும் உள்ளன, மக்கள் வசிக்கும் பகுதியில் முதன்மைக் காவியாக ஏடிசு எகிப்திக் கொசுவும் வழங்கியாக மனிதரும் உள்ளனர்.

இக்காய்ச்சலில் உடல்வெப்பநிலை மிகையாகுவதுடன் குமட்டுதல், தலைவலி, நடுக்கம், முதுகுவலி போன்ற அறிகுறிகளும் தென்படும். சில நோயாளிகளில் இதன் விளைவு பாரதூரமாக இருக்கும், அவர்களில் கல்லீரல் கடுமையாகப் பாதிக்கப்பட்டு கல்லீரல் அழற்சி மற்றும் கல்லீரல் இழைய இறப்பு ஏற்படும், இதன் காரணமாக மஞ்சள் காமாலை ஏற்படும், இதுவே இந்நோய்க்குரிய பெயர்க்காரணம். இந்நோயில் கடுமையாக குருதிப்போக்கு ஏற்படுவதால் குருதிப்போக்குக் காய்ச்சல் வகைக்குள் இந்நோய் அடங்குகின்றது.

## நோய்க்காரணி
மஞ்சட் தீநுண்மக் குடும்பத்தைச் (Flaviviridae ) சார்ந்த ஆர்.என்.ஏ கொண்டுள்ள தீநுண்மம் இக்காய்ச்சலுக்குக் காரணமான நுண்ணுயிரி ஆகும். இது 38 நானோமீட்டர் அகலமுள்ள சுற்றுறையைக் கொண்டுள்ளது. இவை வழங்கியின் உடலுக்குள் கொசு மூலம் செலுத்தப்பட்ட பின்னர் வழங்கியின் உயிரணுவின் மேற்பரப்பில் ஏற்பி ஒன்று மூலம் இணைக்கப்படுகின்றது; பின்னர் உயிரணுக்களுக்குள் அகவுடல் நுண்குமிழி (endosomal vesicle) மூலம் எடுக்கப்படுகின்றது; இறுதியில் குழியமுதலுருக்குள் தீநுண்மத்தின் மரபணுக்கூறுகள் வெளிவிடப்படுகின்றது; இவை அழுத்தமற்ற அகக்கலகருவுருச் சிறுவலையுள் பல்கிப்பெருகுகின்றன.

## காவி
மஞ்சட் காய்ச்சல்த் தீநுண்மம் முதன்மையாக ஏடிசு எகிப்திப் பெண் கொசுவின் கடி மூலம் பரப்பப்பட்டாலும், வேறு இன வகை கொசுக்களும் இந்நோயைப் பரப்புவதுண்டு. அவற்றுள் புலிக் கொசு என அழைக்கப்படும் ஏடிசு அல்போப்டிக்கசுவும் அடங்குகின்றது. நோயுற்ற குரங்கு அல்லது மனிதரைக் கடிக்கும் பெண் கொசு அவர்களின் தீநுண்மம் கொண்ட இரத்தத்தை உறிஞ்சுகின்றது, கொசுவின் இரைப்பையை அடைந்த தீநுண்மங்கள் மேலணி இழையங்களில் பெருகுகின்றன, ஒரு குறிப்பிட்ட தொகையை அடைந்ததும் அங்கிருந்து கொசுவின் சுற்றோட்டத் தொகுதியை அடைந்து அங்கிருந்து உமிழ்நீர்ச சுரப்பியை அடைகின்றன. மீண்டும் இவை மனிதரைக் கடிக்கும் போது முதலில் குத்திய காயத்துள் உமிழ்நீரைச் செலுத்துகின்றன, அதனுடன் செலுத்தப்பட்ட தீநுண்மங்கள் கடிவாங்கியவரின் குருதியை அடைகின்றன.

## உசாத்துணைகள்

பகுப்பு:நச்சுநுண்ம நோய்கள்
பகுப்பு:தடுப்பு மருந்தேற்றத்தால் தடுக்கக்கூடிய நோய்கள்
மருத்துவ இலத்தீன கிரேக்கக் கலைச்சொற்கள் பட்டியல்

இப்பட்டியலில் ஆங்கில, ஐரோப்பிய மொழிகளில் உள்ள மருத்துவக் கலைச்சொற்களில் பயன்படும் அவற்றின் வேராக இருக்கும் இலத்தீன், கிரேக்க மொழிச்சொற்களின் பொருள்கள் தமிழிலும் ஆங்கிலத்திலும் கொடுக்கப்பட்டுள்ளன. முன்னொட்டுகளிலும் பின்னொட்டுகளிலும், குறிப்பாக கிரேக்கத்திலும், ஆனால் இலத்தீனிலும் கூட, *-o-* என்று வருவதை விட்டுவிடலாம். பொது விதியாக இந்த *-o-*ஏறத்தாழ எப்பொழுதுமே மெய்யெழுத்துகள் நிலைமொழியின் கடைசியிலும் வருமொழியின் முதலிலும் வரும்பொழுது அவற்றை இணைக்கப் பயன்படுகின்றது. எடுத்துக்காட்டாக *arthr-* + *-o-* + *logy* = *arthrology*. ஆனால் வருமொழியின் முதலில் உயிரெழுத்து இருந்தால் இந்த *-o-* வருவதில்லை. எடுத்துக்காட்டாக *arthr-* + *itis* = *arthritis* (*arthr-o-itis* என்று வராது). அடுத்ததாக மருத்துவச் சொற்கள் சேரும்பொழுது அவ்வவ் மொழியோடு ஒத்துப்போகும். அதாவது கிரேக்க முன்னொட்டுகள், கிரேகக்ப் பின்னொட்டுகளுடன் ஒத்து இயங்கும், இலத்தீன் முன்னொட்டுகள் இலத்தீன் பின்னொட்டுகளுடன் சேர்ந்தியங்கும். என்றாலும் அனைத்துலக அறிவியற் கலைச்சொற்களில் இதனை இறுக்கமாகப் பின்பற்றுவதில்லை. பொதுவாக புதுச்சொற்களை உருவாக்கும்பொழுது மொழிக்கலப்பு தவிர்க்கப்பட வேண்டும் என்பர்.

## முன்னொட்டுகளும் பின்னொட்டுகளும்

கீழே உள்ளது ஆங்கில அகரவரிசைப்படி அமைந்த மருத்துவக் கலைச்சொற்களின் முன்னொட்டு பின்னொட்டுகளும் அவற்றின் தமிழ், ஆங்கில பொருள்களும், எடுத்துக்காட்டுகளுடன்.

### A

### B

### C

### D

### E

### F

### G

### H

### I

### K

### L

### M

### N

### O

### P

### Q

### R

### S

### T

### U

### V

### X

### Y

### Z

## English meanings
This section contains lists of different root classification (e.g. body components, quantity, description, etc.). Each list is alphabetized by English meanings, with the corresponding Greek and Latin roots given.

### Roots of the body
#### Roots of bodily concepts

#### Roots of body parts and components
(Internal anatomy, external anatomy, body fluids, body substances)

### Roots of color

### Roots of description
(Size, shape, strength, etc.)

### Roots of position

### Roots of quantity

(Amount, quantity)

## See also
*Classical compound
*International scientific vocabulary
*List of medical abbreviations
*Medical dictionary
*மருத்துவம்

பகுப்பு:மருத்துவ கலைச்சொற்கள்
தோன்றி (மலை)

தோன்றி மலை அரசன் தாமான்தோன்றிக்கோன். ஆனிரைகள் மேயும் நிலம் கொண்ட ஆறு 'தண்ணான்பொருநை' (தண் ஆன் பொருநை). அதுபோலத் தாவும் மான்கள் தோன்றும் மலை 'தாமான்தோன்றி'. இந்த மலையில் பாய்ந்த அருவி கொட்டுவதில்லை. 'இழும்' என வழிந்தோடியது.
இதனைக் கருவூருக்கு அருகிலுள்ள தான்தோன்றி மலை என அறிஞர்கள் கருதுகின்றனர். 
## அடிக்குறிப்பு

பகுப்பு:தமிழ்நாட்டில் உள்ள மலைகள்
பகுப்பு:சங்ககால அகநாடுகள்
மியூன்ச்சென் நடவடிக்கை

**மியூன்ச்சென் நடவடிக்கை** (*Operation München*) என்பது இரண்டாம் உலகப் போரின் கிழக்குப் போர்முனையில் சோவியத் படைகளுக்கும் நாசி ஜெர்மனி, ருமேனியா ஆகிய அச்சு நாடுகளின் படைகளுக்கும் இடையே நடைபெற்ற ஒரு படைமோதல். இது சோவியத் ஒன்றியத்தின் ஜெர்மானிய படையெடுப்பான பர்பரோசா நடவடிக்கையின் பகுதியாகும். ஜூலை 2-24, 1941 காலகட்டத்தில் நடைபெற்றது. ஒராண்டுக்கு முன்னால் ருமேனியா சோவியத் ஒன்றியத்திடம் ஒப்படைத்திருந்த பெசரேபியா பகுதியைக் கைப்பற்றுவதற்காக இது மேற்கொள்ளப்பட்டது. சுமார் மூன்று வார கால சண்டைக்குப் பின்னர் பெசரேபியா பகுதியை ருமேனியப் படைகள் கைப்பற்றின. 

## மேற்கோள்கள்
*

பகுப்பு:கிழக்குப் போர்முனை (இரண்டாம் உலகப் போர்)
தேனீ கொட்டு

**தேனீ கொட்டு** *(Bee sting)* என்பது தேனீ தனது கொடுக்கினால் மனிதர் அல்லது விலங்குகளைக் கொட்டுவது. கொட்டும் போது தேனீயின் கொடுக்கு மூலம் நச்சுப் பொருட்கள் மனித உடலுள் செலுத்தப்படுகின்றன. ஒரு தேனீ ஒரு மனிதனையோ அல்லது விலங்கையோ கொட்டும் போது அது எச்சரிக்கை ஃபெரமோன்களை வெளியிடுகிறது. இதனால் மற்ற தேனீக்களும் ஃபெரமோன்களால் கவரப்பட்டு அங்கே வந்து கொட்ட ஆரம்பிக்கின்றன.

கூட்டுக்கு வெளியே மகரந்தச் சேகரிப்பில் ஈடுபட்டுக் கொண்டிருக்கும் தேனீக்கள் பொதுவாக கொட்டுவதில்லை. கூட்டிற்கு அச்சுறுத்தல் வரும் போது மட்டுமே அவை கொட்டுகின்றன.

ஆண் தேனீக்களுக்கு கொடுக்கு இல்லாததால் அவை கொட்ட இயலாது. பெண் தேனீக்களே கொட்டும். இராணி தேனீ பொதுவாக கூட்டை விட்டு வெளியே வராது. ஆனால் அது பல முறை கொட்டும் வல்லமை பெற்றது. மற்ற தேனீக்கள் ஒருமுறை மட்டுமே கொட்ட முடியும். ஏனெனில் அவற்றின் கொடுக்கு எதிரியின் உடலில் சிக்கிக் கொள்ளும்.

## மருத்துவம்
உடனடியாக கொடுக்கை அகற்ற வேண்டியது மிக மிக முக்கயமான ஒன்றாகும். இது நச்சு மேலும் உடலினுள் உட்செலுத்தப்படுவதைத் தடுக்கும். மருத்துவ உதவி உடனே நாடப்பட வேண்டும். தேனீ கொட்டுக்கு சில பாரம்பரிய வைத்தியமுறைகளும் முன்வைக்கபடுகின்றன.

பகுப்பு:முதலுதவி
தேனீ நச்சு

**தேனீ நச்சு** *(Apitoxin)* என்பது தேனீ ஒரு விலங்கைக் கொட்டும் போது கொடுக்கின் மூலம் செலுத்தப்படும் நச்சு. இது நிறமற்றது; கசப்புச் சுவையுடையது; அமிலத் தன்மை கொண்டது. வேதியியல் அடிப்படையில் இது பல்வேறு புரதங்கள் சேர்நத ஒரு கலவை.

இது அழற்சி தடுக்கும் பண்பும் குருதி உறைதல் தடுக்கும் பண்பும் கொண்டுள்ளதால் சில வாத நோய்களுக்கு மருந்தாகப் பயன்படுகிறது.

பகுப்பு:நச்சியல்
கம்சாத்கா தீபகற்பம்

**கம்சாத்கா தீபகற்பம்** (*Kamchatka Peninsula*, , *பலுஓஸ்திரொவ் கம்சாத்கா*) என்பது உருசியாவின் தூர-கிழக்குப் பகுதியில் அமைந்துள்ள ஒரு தீபகற்பம் ஆகும். இது 1250 கி.மீ. (780 மைல்) நீளமும் 472,300 சதுரகி.மீ. (182,400 சதுர மைல்) பரப்பளவும் கொண்டது. இப்பிராந்தியம் பசிபிக் பெருங்கடலின் கிழக்குப் பகுதிக்கும் ஓக்கோத்ஸ்க் கடலுக்கும் இடையில் உள்ளது.

கம்சாத்கா தீபகற்பம், கொமாண்டர் தீவுகள், கரகின்ஸ்கி தீவு ஆகியவை சேர்ந்த பிரதேசம் உருசியக் கூட்டமைப்பின் நிருவாக அலகுகளில் ஒன்றான கம்சாத்கா கிராய் என அழைக்கப்படுகிறது. இங்கு வாழும் 322,079&nbsp;மக்களில் பெரும்பான்மையோர் உருசியர்கள். இவர்களை விட 8,743 பேர் (2002) கோரியாக்கள் ஆவர். அரவாசிக்கும் மேற்பட்டோர் (179,526 பேர் 2010) பெத்ரொபாவ்லொவ்ஸ்க்-கம்சாத்கி பகுதியிலும், 38,980 பேர் அருகில் உள்ள யெலிசோவோ நகரிலும் வசிக்கின்றனர்.

கம்சாத்கா தீபகற்பத்தில் கம்சாத்காவின் எரிமலைகள் அமைந்துள்ளன. இவை யுனெஸ்கோவின் உலகப் பாரம்பரியக் களங்களில் பட்டியலிடப்பட்டுள்ளன.

## மேற்கோள்கள்

## வெளி இணைப்புகள்
*UNESCO World Heritage Site profile

பகுப்பு:உருசியாவின் புவியியல்
பகுப்பு:உருசியாவின் உலகப் பாரம்பரியக் களங்கள்
அநாதை மருந்து

**அநாதை மருந்து**கள் *(orphan drug)* என்பவை அரிய நோய்களுக்குப் பயன்படுத்தப்படும் மருந்துகள் அல்லது உற்பத்திச் செலவு அதிகமுள்ள மருந்துகள் ஆகும். அரிய நோய்கள் உடையோர் உலகில் வெகு சிலரே இருப்பதால் அந்நோய்கட்கு மருந்து தயாரிப்போர் இல்லை. ஐக்கிய அமெரிக்கா மற்றும் ஐரோப்பியக் கூட்டமைப்பில் அநாதை மருந்துகளைத் தயாரிக்க அரசு நிதியுதவி வழங்கப்படுகிறது.

## மேற்கோள்கள்
ஆனந்தமைடு

thumb|ஆனந்தமைடு அமைப்பு வாய்பாடு*ஆனந்தமைடு*' *(Anandamide)*  என்பது கன்னாபினாய்டு வகையைச் சேரந்த நரம்பு மண்டலத்தில் உள்ள ஒரு தகவல் கடத்தி. இதன் வேதிப்பெயர் N-அரக்கிடானோயில் எத்தனால் அமைடு *(N-arachidonoylethanolamide)* என்பதாகும். ஆனந்தமைடு எனும் பெயர் ஆனந்தா என்ற சமசுகிருதச் சொல்லில் இருந்து பெறப்பட்டது.

ஆனந்தமைடு N-பாஸ்ஃபட்டைடில் எத்தனாலமைன் இல் இருந்து பல வழிகளில் தயாரிக்கப்படுகிறது.

பகுப்பு:ஆல்ககால்கள்

## மேற்கோள்கள்
விரோதமைன்

thumb|விரோதமைன்
**விரோதமைன்** *(Virodhamine)* என்பது கன்னாபினாய்டு வகையைச் சேரந்த நரம்பு மண்டலத்தில் உள்ள ஒரு தகவல் கடத்தி ஆகும். இதன் வேதிப்பெயர் O -அரக்கிடானோயில் எத்தனால் அமைன் *(O-Arachidonoyl ethanolamine)* என்பதாகும். இதன் மூலக்கூறு வாய்பாடு C22H37NO2. விரோதமைடு எனும் பெயர் *விரோதா* எனும் சமஸ்கிருதச் சொல்லில் இருந்து பெறப்பட்டது.

பகுப்பு:நரம்புத் தொகுதி
பகுப்பு:கொழுப்பு அமில எசுத்தர்கள்
அமைலின்

**அமைலின்** (*Amylin, or Islet Amyloid Polypeptide)* என்பது கணையத்தால் சுரக்கப்படும் புரத இயக்குநீர்களுள் ஒன்று. இது 37 அமினோ அமிலங்களால் ஆனது. இன்சுலின் சுரக்கப்படும் போது இதுவும் உடன் சுரக்கப்படுகிறது.

அமைலின் இரைப்பை இயக்கத்தைக் குறைக்கிறது. பசியாறும் உணர்வை *(satiety)* உண்டாக்குகிறது. இதன் மூலம் உணவு உண்டதும் உருவாகும் இரத்த சர்க்கரை உயர்வைக் குறைக்கிறது.

அமைலினை ஒத்த வேதிப்பொருளான ப்ராம்லினிடைடு சர்க்கரை நோய் மருந்தாகப் பயன்படுகிறது.

பகுப்பு:இயக்குநீர்
பகுப்பு:அகச்சுரப்பித் தொகுதி

## மேற்கோள்கள்
தீநுண்மக் குருதிப்போக்குக் காய்ச்சல்

**தீநுண்மக் குருதிப்போக்குக் காய்ச்சல்** (Viral hemorrhagic fever) என்பது பொதுவாக தீநுண்மங்களால் ஏற்படும், குருதிப் போக்கை உண்டாக்கக்கூடிய நோயாகும். இது ஆர்.என்.ஏ கொண்டுள்ள நால்வகை தீநுண்மக் குடும்பங்களால் ஏற்படுகின்றது: சிறுமணித் தீநுண்மம் (Arenaviridae), இழைத் தீநுண்மம் (Filoviridae), புனியாத் தீநுண்மம் (Bunyaviridae), மஞ்சட் தீநுண்மம் (Flaviviridae). அனைத்து தீநுண்மக் குருதிப்போக்குக் காய்ச்சலிலும் கடும் காய்ச்சல், குருதிப்போக்கு, அதிர்ச்சி போன்ற விளைவுகளும் பெரும்பாலான சந்தர்ப்பங்களில் இறப்பும் ஏற்படும். சில தீநுண்மங்களால் சிறியளவு பாதிப்பு ஏற்பட்டாலும் வேறு சில தீநுண்மங்களால் உயிராபத்து ஏற்படக்கூடிய விளைவுகள் உண்டாகும்.

## மேற்கோள்கள்

பகுப்பு:நோய்கள்
பார்த்திபேந்திரச் சோழன்

**பார்த்திபேந்திரச் சோழன்** கல்கி எழுதிய பார்த்திபன் கனவு புதினத்தில் கூறப்படும் ஒரு சோழ மன்னன் ஆவான். இவன் காலத்தில் சோழ அரசு பல்லவர் அரசுக்கு அடங்கிய ஒரு குறுநில அரசாக விளங்கியது. அதன் பழைய புகழை மீட்குமாறு தன் மகனான விக்கிரமன் என்பவனிடம் கூறுகிறான். பல்லவர் அரசுக்கு பார்த்திபன் கப்பம் கட்ட மறுத்ததால் இரு அரசுகளுக்கும் போர் மூழ்கிறது. அதில் வீரமரணம் அடையும் தருவாயில் ஒரு சிவனடியாரிடம் தன் மகனை பேரரசனாக்குமாறு வேண்டுகிறார். அதற்கு சிவனடியார் நீ இறக்கும் தருவாயில் கேட்டதால் நீ கேட்டதைச் செய்கிறேன் எனக்கூறுகிறார். தாங்கள் யார் என்று பார்த்திபன் கேட்க சிவனடியார் தன் வேசத்தை கலைக்கிறார். அவரே பல்லவர்களின் பேரரசரான முதலாம் நரசிம்ம பல்லவன் என்ற மாமல்லன்.

பார்த்திபன் கனவு முடிவில் சோழர்கள் பார்த்திபன் கூறிய *இழந்த புகழை மீட்டல்* என்ற கொள்கையின் படியே பிற்காலத்தில் பேரரசாக விழங்கினார்கள் என்று வர்ணிக்கப்பட்டிருந்தது.

பகுப்பு:பார்த்திபன் கனவு
டைஃபஸ்

**டைஃபஸ்** *(Typhus)* என்பது ரிக்கெட்சியே வகை பாக்டீரியங்களால் உண்டாகும் நோய்களைக் குறிக்கும் பொதுவான பெயர். பல வகை டைஃபஸ் நோய்கள் உள்ளன. இவற்றின் வேறுபாடு கீழ்க்காணும் அட்டவணையில் தரப்பட்டுள்ளது. 

## மேற்கோள்கள்

பகுப்பு:நோய்கள்
சிலப்பதிகார நடனங்கள்

சிலப்பதிகாரத்தில் மொத்தம் 11 வகை நடனங்கள் பற்றி குறிப்பிடப்படுகிறது. அவற்றில் ஆறு வகைகள் நின்று கொண்டு ஆடுவனவாகவும் ஐந்து வகைகள் வீழ்ந்து ஆடுவதாகவும் உள்ளன.

## வகைகள்
* அல்லியம் - கண்ணன் யானையின் கொம்பை ஒடித்ததைப் பாடி ஆடுதல்.
* கொடுகொட்டி - சிவ நடனம். முப்புரம் எரித்த போது அதைக்கண்டு மகிழ்ந்து கைகொட்டியபடி ஆடிய ஆட்டம். இதை கொடுகொட்டிச் சேதம் என்றும் கூறுவர்.
* குடைக்கூத்து - முருகன் அசுரரை வென்று ஆடிய நடனம். காவடியாட்டத்தின் முன்னோடி எனக் கருதப்படுகிறது.
* குடக்கூத்து - திருமால் தன் பேரனான வானன் என்பவனை அசுரனின் சிறையில் இருந்து மீட்க ஆடிய ஆட்டம். கரகாட்டத்தின் முன்னோடி எனக் கருதப்படுகிறது.
* பாண்டரங்கம் - திரிபுரம் எரித்து சாம்பலாக்கப்பட்ட பிறகு சிவனாடிய ஆட்டம்.
* மல் - கண்ணன் வாணன் என்ற அரக்கனை மல்லாடிக் கொன்றது.
* துடியாடல் - முருகன் சூரபதுமனைக் கொன்று உடுக்கை (துடி) கொண்டு ஆடிய பாடல். இதில் கடலே அரங்கமாக கொள்ளப்பட்டது.
* கடையம் - வாணன் என்னும் அரக்கனின் வயலில் இந்திராணி உழத்தி வடிவத்தோடு ஆடிய உழத்திக்கூத்து. கடைக்கூத்து என்றும் கூறுவர்.
* பேடு - காமன் பேடாகி ஆடிய நடனம்.
* மரக்கால் - காளி மரக்காலை உழக்கி அசுரர் ஏவிய பாம்பு, தேள் முதலியவற்றை எதிர்த்து ஆடியது.
* பாவை - திருமகள் ஆடிய மோகினி ஆட்டம். பாவைக்கூத்தாகிய பொம்மலாட்டம் எனக்கருதப்படுகிறது.

## மூல நூல்
* சுரா இயர்புக், 2012.

பகுப்பு:சிலப்பதிகாரம்
பகுதிப்பொருள் தடுப்பு மருந்து

**பகுதிப்பொருள் தடுப்பு மருந்து** *(subunit vaccine)* என்பது ஒட்டு மொத்த பாக்டீரியா அல்லது வைரசை உடலுக்குள் செலுத்தும் அபாயத்தைச் செய்யாமல் நுண்ணுயிரிப் புரதம் அல்லது நுண்ணுயிரிச் சர்க்கரையின் ஒரு பகுதியை மட்டும் மனித உடலுக்குள் செலுத்தி நோய் எதிர்ப்பு முறைமையைத் தூண்டும் தடுப்பு மருந்தேற்ற முறை.

ஹெப்படைடிஸ் பி தடுப்பு மருந்து ஈஸ்ட் உதவியுடன் பெறப்படும் புரதப் பகுதிப் பொருள் தடுப்பு மருந்து. இவற்றை 2 வயதுக்குட்பட்ட குழந்தைகளுக்குத் தரலாம்.

டைஃபாய்டு காய்ச்சலுக்கான Vi உறைப் பல்சர்கரை தடுப்புமருந்து, நூமோ காக்கசு பல்சர்க்கரை தடுப்பு மருந்து ஆகியன கார்போஹைட்ரேட் (சர்க்கரை) பகுதிப் பொருள் தடுப்பு மருந்துகள். இவற்றுக்கு மனித உடலில் நினைவு இருக்காது. மேலும் இவற்றை 2 வயதுக்குட்பட்ட குழந்தைகளுக்குத் தர இயலாது.

பகுப்பு:நோய் எதிர்ப்பு முறைமைகள்
எ மேன் பார் ஆல் சீசன்ஸ் (திரைப்படம்)

***எ மேன் பார் ஆல் சீசன்ஸ் (A Man for All Seasons)*** 1966 இல் வெளியான அமெரிக்க திரைப்படமாகும்.
பிரெட் சின்மேன் ஆல் தயாரித்து இயக்கப்பட்டது. 
பவுல் ஸ்கோபீல்ட், வெண்டி ஹில்லர், லியோ மெக்கேர்ன், ஆர்சன் வெல்ஸ், ராபர்ட் ஷாவ், சூசன்னாஹ் யார்க் ஆகியோர் நடித்துள்ளனர். 
இத்திரைப்படம் எட்டு அகாதமி விருதுகளுக்கு தேர்ந்தெடுக்கப்பட்டது. 
சிறந்த திரைப்படத்திற்கான அகாதமி விருதையும் சேர்த்து ஆறு அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
*சிறந்த துணை நடிகருக்கான அகாதமி விருது
*சிறந்த ஒளிப்பதிவிர்கான அகாதமி விருது
*சிறந்த உடை அலங்காரத்திர்கான அகாதமி விருது
*சிறந்த இயக்குனருக்கான அகாதமி விருது
*சிறந்த திரைப்படத்திற்கான அகாதமி விருது
*சிறந்த தழுவிய திரைக்கதைக்கான அகாதமி விருது

#### பரிந்துரைக்கப்பட்டவை
*சிறந்த துணை நடிகருக்கான அகாதமி விருது
*சிறந்த துணை நடிகைக்கான அகாதமி விருது

## மேற்கோள்கள்

## வெளி இணைப்புகள்
* 
* 
* 

பகுப்பு:ஆங்கிலத் திரைப்படங்கள்
பகுப்பு:1966 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:மரண தண்டனை குறித்த திரைப்படங்கள்
பகுப்பு:பிரித்தானிய திரைப்படங்கள்
தோன்றி (மலர்)

**தோன்றி** என்னும் மலரைக் காந்தள் மலரின் வகை என்கின்றனர். மகளிர் குவித்து விளையாடிய 99 மலர்களில் 
:காந்தள் = செங்காந்தள்
:கோடல் = வெண்காந்தள்
என்னும் மலர்கள் உள்ளன. ஆயின் தோன்றி-மலர் என்பது இருநிறமும் கலந்த மலரோ என எண்ணவேண்டியுள்ளது.

குறிஞ்சிப்பாட்டு என்னும் சங்கநூல் இதனைச் ‘சுடர்பூந் தோன்றி’ எனக் குறிப்பிடுகிறது. 

இப்பெயர் ‘நள்ளிருள் நாறி’ என்னும் பெயருக்குத் தரப்பட்டுள்ள விளக்கம் போல் உள்ளது. தோன்றி < தோன்றிப்பூ < சுடர்பூந்தோன்றிப்பூ – என இந்தப் பூவின் விளக்கம் அமைகிறது.

மருதோன்றி, மருத்தோன்றி, மருதாணி, அழகணம் என்றெல்லாம் கூறப்படும் பூவின் பெயரே தோன்றி என வழக்காறு நோக்கிக் கொள்வது பொருத்தமானது.

(‘தாமரை’ என்னும் சொல்லிலுள்ள ‘தா’ குறைந்து ‘மரை’ என நின்று, ‘மரை’ என்னும் சொல் தாமரை மலரை உணர்த்துகிறது. இதனை முதற்குறை என்று இலக்கணம் குறிப்பிடுகிறது.)

அதுபோல ‘மருத்தோன்றி’ என்னும் சொல்லிலுள்ள ‘மரு’ என்னும் முதல் மறைந்து ‘தோன்றி’ என நின்று மருதாணிப் பூவை உணர்த்துகிறது எனல் பொருத்தமானது. இதனை இப்படிப் பார்க்கவேண்டும். தோன்றி என்பது பழந்தமிழ். மரு = மணம். தொலை தூரம் மணக்கும் பூ என விளக்கும் விளக்கப்பெயராக அமைந்துள்ளது ‘மருத்தோன்றி’.

## சங்கப்பாடல்கள் காட்டும் தோன்றி மலர்
*இது தலைவியும், தோழியும் குவித்து விளையாடித் தழையாடை முதலான அணியாக்கிக்கொண்ட 99 பூக்களில் ஒன்று. 
*தோன்றிப்பூ தீ போல மலரும். 
*பவள நிறத்தில் இருக்கும். 
*அகல் விளக்கில் சுடர் எரிவது போல இருக்கும். 
*தீச்சுடர் போல இருக்கும்.  
*செம்முல்லை பூப் போல இருக்கும். 
*இதழ்கள் நிறைந்த பூ தோன்றி. 
*புதரில் விளக்கு போல் தோற்றமளிக்கும். 
*குவிந்த கொத்துகளாக இருக்கும். 
*உரு என்னும் சிவப்புநிறம் கொண்டிருக்கும். 
*வெறியாட்டம் போல் சுருக்கம் கொண்டிருக்கும். 
*எடுப்பான வண்ணம் கொண்டிருக்கும். 
*தோன்றிப் பூக்கள் மிகுதியாக உள்ள மலை தோன்றி-மலை. அதன் அரசன் தோன்றிக்கோ. 

## மேலும் காண்க
:சங்ககால மலர்கள்
## வெளியிணைப்புகள்
* காந்தள் மலரின் வகை 
## அடிக்குறிப்பு

பகுப்பு:குறிஞ்சிப் பாட்டில் வரும் மலர்கள்
பகுப்பு:ஒன்றிணைக்க வேண்டிய தாவரவியல் கட்டுரைகள்
இந்திய எண்ணெய் சுத்திகரிப்பு ஆலைகள்

இந்தியாவில் 2011 நிலவரப்படி மொத்தம் 21 எண்ணெய் சுத்திகரிப்பு ஆலைகள் உள்ளன. அதன்படி, இந்தியாவின் மொத்த எண்ணெய் சுத்திகரிப்புத் திறனுக்காக பொதுத் துறையில் 17, தனியார் துறையில் 3 மற்றும் ஓமன் எண்ணெய் குழுமம் ஒன்றும் உள்ளன. அவற்றை கீழ்வரும் பட்டியலில் காணலாம்.

## ஆலைகள் அமைந்த இடங்கள்
* கால்தியா
* டாட்டிபாக்கா
* திக்பாய்
* நும்லிகார்
* பரவ்னி
* பொங்கைகாவ்ன்
* குவகாத்தி
* கொச்சி
* சென்னை
* நாகப்பட்டினம்
* பரோடா
* பானிபட்டு
* மங்களூர்
* மதுரா
* மும்பை (2)
* விசாகப்பட்டினம்
* ஜாம்நகர்

## குறிப்புகள்
இந்தியாவின் முதல் எண்ணெய் சுத்திகரிப்பு ஆலை அசாம் மாநிலத்திலுள்ள திக்பாய் சுத்திகரிப்பு ஆலை ஆகும். ஜாம்நகர் ஆலை அதிக சுத்திகரிப்பு திறன் வாய்ந்தது.

## மூலநூல்
* சுரா இயர்புக், 2012.

பகுப்பு:இந்தியா தொடர்பான குறுங்கட்டுரைகள்
இந்தியாவும் கூட்டுசேரா இயக்கமும்

புதியதாக விடுதலை பெற்ற மற்றும் குடிமைப்பட்ட நாடுகள் பன்னாட்டு பன்முகப்பட்ட**[[கூட்டுசேரா இயக்கம்|கூட்டுசேரா இயக்கத்தை]]** உருவாக்கிட **[[இந்தியா]]** முதன்மை பங்களித்தது.

## கூட்டுசேரா இயக்கத்தின் துவக்கங்கள்
அணி சேராமை இந்தியாவின் குடிமைப்பட்ட கால பட்டறிவினாலும் வன்முறையற்ற விடுதலை இயக்கத்தின் தொடர்ச்சியாகவும் அமைந்தது; பன்னாட்டளவில் பனிப்போரால் பாதிக்கப்பட்டிருந்த உலக சூழலில் தனது எதிர்காலத்தை தானே முடிவெடுக்கும் திண்மை உடையதாக இருந்தது. மேற்கத்திய முதலாளித்துவத்திற்கும் கிழக்கத்திய பொதுவுடமைக்கும் இடைப்பட்ட நிலையை விரும்பியது. ஜவஹர்லால் நேருவும் அவருக்குப் பின் வந்தோரும் பன்னாட்டளவில் எந்தவொரு அதிகார மையத்துடனும் அணி சேராது, முக்கியமாக ஐக்கிய அமெரிக்காவுடனும் சோவியத் உருசியாவுடனும், சுதந்தரமாக செயல்பட கூட்டுசேராக் கொள்கையை பரிந்துரைத்தனர். பன்னாட்டுப் பிணக்குகளைத் தீர்க்க வன்முறை தவிர்த்தலையும் பன்னாட்டு கூட்டுறவையும் பரிந்தனர். 1940களிலிருந்தே இந்திய வெளியுறவுக் கொள்கைகளின் சிறப்பியல்பாக அணி சேராமை இருந்து வந்துள்ளது. 

"அணி சேராமை " (*Non-Alignment*) என்ற சொல்லாடல் 1953ஆம் ஆண்டில் ஐக்கிய நாடுகள் அவையில் வி. கே. கிருஷ்ண மேனன் உரையாற்றியபோது பயன்படுத்தினார். இதனையே பின்னர் இந்தியப் பிரதமர் நேரு 1954ஆம் ஆண்டில் இலங்கையில் கொழும்பில் நிகழ்த்திய உரையொன்றில் குறிப்பிட்டார். இந்த உரையின்போது இந்திய-சீன உறவுகளுக்கு வழிகாட்டுதலாக சீனப் பிரதமர் சூ என்லாய் பரிந்துரைத்த *பஞ்சஷீல்* எனப்பட்ட ஐந்து தடுப்புக்காப்புகளைக் குறிப்பிட்டார். இந்த ஐந்து கூறுகளே பின்னர் கூட்டுசேரா இயக்கத்தின் அடிப்படைக் கொள்கைகளாகவும் அமைந்தது. 
அவை:
#*ஒவ்வொருவரின் நிலப்பகுதி எல்லைகளையும் ஆளுமையையும் ஒருவரொருக்கொருவர் மதிப்பது*
#*தங்களுக்குள் ஆக்கிரமிக்காதிருத்தல்*
#*உள்நாட்டு விவகாரங்களில் ஒருவருக்கொருவர் தலையிடாதிருத்தல்*
#*சமநிலை பேணல் மற்றும் ஒருவருக்கொருவர் உதவி*
#*அமைதியாக கூடிவாழ்தல்*

ஜவஹர்லால் நேருவின் கருத்துக்கள் புதியதாக விடுதலை பெற்ற நாடுகளிடையே பன்னாட்டளவில் இந்தியாவிற்கு பெருமை சேர்த்தது. கூட்டுசேரா இயக்கத்தின் மூலம் மூன்றாம் உலகின் புதிய தலைமையாக இந்தியா தன்னை நிலைநிறுத்திக் கொண்டது.

## மேற்கோள்கள்
*

## வெளி இணைப்புகள்
*India to play moderating role at 116-nation NAM 
*India reasserts firm commitment to NAM 
*India After Nonalignment 
*International Institute for Non-Aligned Movement 

பகுப்பு:இந்திய வரலாறு
அன்பர்கிவன் (திரைப்படம்)

***அன்பர்கிவன் (Unforgiven)*** 1992 இல் வெளியான அமெரிக்கத் திரைப்படமாகும். கிளின்ட் ஈஸ்ட்வுட் ஆல் தயாரித்து இயக்கப்பட்டது. கிளின்ட் ஈஸ்ட்வுட், ஜீன் ஹாக்மேன், மார்கன் ஃபிரீமன், ரிச்சர்ட் ஹாரிஸ் ஆகியோர் நடித்துள்ளனர். இத்திரைப்படம் ஒன்பது அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து நான்கு அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
*சிறந்த துணை நடிகருக்கான அகாதமி விருது
*சிறந்த இயக்குனருக்கான அகாதமி விருது
*சிறந்த திரை இயக்கத்திற்கான அகாதமி விருது
*சிறந்த திரைப்படத்திற்கான அகாதமி விருது

#### பரிந்துரைக்கப்பட்டவை
*சிறந்த நடிகருக்கான அகாதமி விருது
*சிறந்த கலை இயக்கத்திற்கான அகாதமி விருது
*சிறந்த ஒளிப்பதிவிர்கான அகாதமி விருது
*சிறந்த இசைக்கான அகாதமி விருது 
*சிறந்த அசல் திரைக்கதைக்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 
* ''Unforgiven'' at Filmsite.org
* ''அன்பர்கிவன்''  at the Arts & Faith Top100 Spiritually Significant Films  list
* Psychoanalytic review of Unforgiven 

பகுப்பு:1992 ஆங்கிலத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
பகுப்பு:அமெரிக்கத் திரைப்படங்கள்